### Beslutninger

Tilbagesendes Magistratsafdelingen for Sundhed og Omsorg, Magistratsafdelingen for Sociale Forhold og Beskæftigelse, Magistratsafdelingen for Børn og Unge og Borgmesterens Afdeling med bemærkning, at byrådet i sit møde den 21. februar 2024 har vedtaget Magistratens foranstående indstilling af 6. februar 2024.

###

Beslutningsforslag fra S, V og SF

Arbejdslivet ændrer sig overalt i [adresse], og ønsket om at arbejde på nye og andre måder deles bredt af mange, også i [adresse]. En af de nye måder at arbejde på er en 4 dages arbejdsuge, og det ønsker vi afprøvet i [adresse].

Mange organisationer og virksomheder har efterhånden gjort sig erfaringer med 4 dages arbejdsuge og flere har meldt om øget produktivitet og arbejdsglæde.

Erfaringer fra en prøvehandling i Gentofte kommune med en 4 dages arbejdsuge i dagtilbud viser for eksempel:

- De deltagende medarbejdere anførte at de længere arbejdsdage blev set som positive, da de gav mere ro omkring opgaven og det var ikke så hårdt som de havde forventet

- Styrket forældrekontakt da medarbejderne på de lange dage var der både når forældrene afleverede og hentede børnene

- Bedre balance for medarbejderne mellem arbejde og fritid

Derfor foreslår vi at ordningen afprøves i 2-3 daginstitutioner og i 2-3 arbejdspladser på ældreområdet, gerne med deltagelse af både medarbejdere på fuldtid og medarbejdere, der går op i tid. Med forslaget skal medarbejderne samlet set arbejde samme antal timer som før, men arbejdstiden placeres på 4 dage i stedet for 5 dage i løbet af en uge.

Det foreslås, at prøveperioden er op et år, så der er tid til inddragelse, udrulning, afprøvning og evaluering. Vi foreslår de to nævnte områder fordi dagtilbudsområdet og ældreområdet er hårdt ramt af rekrutteringsudfordringer. Der er brug for at gå nye veje ikke mindst på ældreområdet hvor antallet af ældre vokser samtidig med at ungdomsårgangene er små. Der er brug for mere fleksibilitet og alternative modeller i den rekrutteringssituation vi står i og en 4 dages arbejdsuge kan åbne op for at få flere erfaringer med eksempelvis 12-12 vagter. Det er vigtigt, at der i det videre arbejde med en 4 dages arbejdsuge tages højde for at sikre et godt arbejdsmiljø for medarbejderne.

På baggrund af de erfaringer som indsamles fra prøvehandlingerne og fra øvrige erfaringer med 4 dages arbejdsuge, bør det overvejes hvordan en 4 dages arbejdsuge kan afprøves for andre medarbejdergrupper i kommunen. Prøveperiode kan således danne grundlagt for en evt. udbredelse.

Det er vigtigt at involvere ledere og medarbejderne. Det kan ske gennem eksempelvis HMU og via inddragelse af fagforeninger gennem MED systemet i en følgegruppe for prøvehandlingen. De lokale MED bør inddrages systematisk i processen og der skal søges opbakning til forsøget. Der skal til prøvehandlingen udarbejdes et koncept, der beskriver rammerne for gennemførslen af prøvehandlingen. De konkrete rammer for konceptet skal udvikles i samarbejde med ledere, LMU’er og medarbejdere, men konceptet vil forventeligt indeholde følgende:

- Proces for dialog i det lokale MED system, øget dialog om mellem leder og deltagende medarbejdere

- Fastlæggelse af arbejdstiden. Herunder overvejelser om planlægning af opgaver og ansvar de lange dage.

- Planlægning af arbejdstiden og understøttelse af ledernes planlægning i en ny situation, hvor nogle medarbejdere har 4 dages arbejdsuger og andre 5 dages arbejdsuger.

- Evaluering af ordningen og såvel løbende dialog mellem leder og medarbejder som en slutevaluering. Der udarbejdes et koncept, således at datakvaliteten sikres.

I Gentofte var der opmærksomhed på, at der ikke er gennemgående personale i alle ugens 5 dage og at en 10 timers arbejdsdag kan opleves som lang for medarbejderne. I Gentofte er det både muligt at være med på 4 dages arbejdsugen eller fastholde 5 dages arbejdsugen imens [adresse] i deres administration har gjort 4 dages arbejdsugen til standard.

Vi ser et potentiale i at medarbejderne kan opnå øget fleksibilitet i forhold til privatliv og arbejdsliv og [adresse] dermed kan blive et bedre og mere attraktivt sted at arbejde. Derfor bør vi afprøve en 4 dages arbejdsuge i [adresse].

Stillet af Jenny Bruun (S), Jim Hansen (V) og Georg Svendsen (SF)

INDSTILLING FRA BORGMESTERENS AFDELING, MAGISTRATENS AFDELING FOR SOCIALE FORHOLD OG BESKÆFTIGELSE, MAGISTRATENS AFDELING FOR SUNDHED OG OMSORG OG MAGISTRATENS AFDELING FOR BØRN OG UNGE

Svar på forslag fra S, V og SF om afprøvning af 4-dages arbejdsuge

### Resume

Socialdemokratiet, Venstre og SF har stillet et forslag om afprøvning af 4-dages arbejdsuge på en række institutioner på ældre- og dagtilbudsområdet. Byrådet behandlede forslaget d. 22. februar 2023, hvor Børn og Unge og Sundhed og Omsorg blev anmodet om at udarbejde en indstilling herom.

Svaret på forslaget blev dog udsat for at sikre koordinering med arbejdet med det vilde problem ”Rekruttering og kompetence”. Byrådet vedtog d. 21. juni 2023 problemforståelsen for det vilde problem, hvor det blev besluttet, at der skal igangsættes prøvehandlinger inden for bl.a. fleksibilitet og balance med forskellige arbejdsformer fx 4-dages arbejdsuge.

På baggrund af arbejdet med det vilde problem Rekruttering og kompetencer er erfaringen, at [adresse] igennem hele ledelseslinjen skal understøtte lokale ledere i at afsøge rammerne for fleksibel arbejdstilrettelæggelse for at sikre arbejdskraft til fremtidens velfærdsopgaver.

### Beslutningspunkter

Det indstilles:

At 1) [adresse] arbejder med fleksibilitet og nye former for arbejdstilrettelæggelse for at styrke arbejdsmiljøet og dermed fastholdelse og rekruttering af medarbejdere.

At 2) Udvælgelsen af arbejdspladser og tilrettelæggelsen af de konkrete prøvehandlinger inden for fleksibilitet skal tage afsæt i kerneopgaven og en analyse af processer på den enkelte arbejdsplads.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 22-02-2023

Christoffer Mikkelsen:

Fremsendes til Magistratsafdelingen for Børn og Unge og Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 22. februar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-02-2024

Christoffer Mikkelsen:

Fremsendes til [adresse] med bemærkning, at Magistraten i mødet den 6. februar 2024

anbefaler, at byrådet tiltræder Borgmesterens Afdelings, Magistratsafdelingen for Sociale Forhold og

Beskæftigelses, Magistratsafdelingen for Sundhed og Omsorgs samt Magistratsafdelingen for Børn

og Unges indstilling af 19. januar 2024.